**Hatósági ügyekre vonatkozó tájékoztatás**

**2011. évi CXC. törvény a nemzeti köznevelésről (hatály: 2022.11.25-i időállapot)**

**47. §** (6) A gyermek, tanuló érdekében az illetékes **tankerületi központ kötelezheti a szülőt, hogy gyermekével jelenjen meg szakértői vizsgálaton, továbbá a szakértői vélemény alapján gyermekét a megfelelő nevelési-oktatási intézménybe írassa be**.

Az **illetékes tankerületi központ dönt a sajátos nevelési igény, a beilleszkedési, tanulási, magatartási nehézség megállapításával, a logopédiai ellátással, illetve a szakértői véleményben foglaltakkal összefüggésben**. A szakértői bizottság nem jelölhet ki olyan intézményt, amely helyhiány miatt nem tudná felvenni a gyermeket, tanulót. A szakértői vizsgálaton való részvétel érdekében szükséges utazás költségeit a társadalombiztosítás a szülőnek megtéríti.

**229/2012. (VIII. 28.) Korm. rendelet a nemzeti köznevelésről szóló törvény végrehajtásáról (hatály: 2022.11.25-i időállapot)**

***A sajátos nevelési igény, a beilleszkedési, tanulási, magatartási nehézség megállapításával, illetve a szakértői véleményben foglaltakkal összefüggő eljárási szabályok***

**42. §** (1) Az illetékes tankerületi központ **közigazgatási hatósági eljárás keretében hoz döntést a beilleszkedési, tanulási, magatartási nehézség vagy a sajátos nevelési igény megállapításával, illetve a szakértői véleményben foglaltakkal összefüggésben**.

 (2) Az eljárás megindítását a **szülő kérheti, ha nem ért egyet a szakértői véleményben foglaltakkal**, illetve a szakértői bizottság eljárásával.

 (3) Az **eljárás megindítását köteles kérni**

 a) a **nevelési-oktatási**, a szakképző a gyermekjóléti, gyermekvédelmi, szociális intézmény, vagy a gyámhatóság, ha a szülő **a szakértői vizsgálat szükségességével nem ért egyet, illetve a kérelmet nem írja alá,**

 b) a **szakértői bizottság, ha a szülő a gyermekével a szakértői vizsgálaton ismételt felhívás ellenére nem jelenik meg vagy a szakértői vizsgálatban nem működik közre, illetve a szakértői véleményben foglaltakkal vagy annak továbbításával nem ért egyet,**

 c) a szakszolgálati-esélyegyenlőségi szakértő, ha a szakértői bizottság eljárásában megszegték a vizsgálat eljárási szabályait,

 d) a kijelölt nevelési-oktatási intézmény vezetője, ha a gyermeket a szakértői vélemény alapján a kijelölt nevelési-oktatási intézménybe nem íratják be.

 (4) Az eljárásra a**z a tankerületi központ illetékes, amelynek a működési területén a gyermek, tanuló lakóhelye, ennek hiányában, vagy ha az nem állapítható meg, a gyermek, tanuló tartózkodási helye található**.

 (5) Ha a gyermeket, tanulót a gyámhivatal átmeneti vagy tartós nevelésbe vette a tankerületi központ illetékességét a gyermek tartózkodási helye határozza meg.

 (6) A tankerületi központ az eljárása megindításáról nyolc napon belül értesíti a szakértői bizottságot. A tankerületi központ az (1) bekezdés szerinti döntés egy példányát a döntés véglegessé válását követő nyolc napon belül megküldi az érintett nevelési-oktatási intézménynek és a szakértői bizottságnak.

**43. §** (1) A szakértői vizsgálaton való részvételre kötelező döntés rendelkező részének tartalmaznia kell:

 a) a szakértői bizottság megkeresését szakértői vizsgálat elvégzésére,

 b) a felhívást, hogy a szülő gyermekével a szakértői bizottság által megadott időpontban és helyen szakértői vizsgálat céljából jelenjen meg és a szakértői vizsgálatban működjön közre,

 c) a szülő tájékoztatását arról, hogy a szakértői vizsgálatra utazás költségeinek megtérítésére igényt tarthat, továbbá a szülő tájékoztatását a szakértői vizsgálatra utazás költségei megtérítésének módjáról.

 (2) Az óvodai foglalkozáson való kötelező részvételt elrendelő határozatnak, valamint a tankötelezettség kijelölt iskolában való teljesítését elrendelő határozat rendelkező részének tartalmaznia kell:

 a) óvodába, illetve iskolába járó gyermek esetén a nevelési-oktatási intézmény megnevezését és címét,

 b) az óvoda megkeresését a gyermek felvétele céljából,

 c) az iskola, a kollégium megkeresését a gyermek, tanuló felvétele céljából,

 d) a kijelölt iskolába való beíratás idejét,

 e) a tankötelezettség teljesítési módjának a meghatározását,

 f) az iskolai, óvodai fejlesztések javasolt heti óraszámát és a pedagógiai szakszolgálat keretében javasolt szolgáltatásokat, továbbá annak megjelenítését, ha a gyermek a tankötelezettségét kizárólag egyéni munkarendben teljesítheti,

 g) az arról szóló tájékoztatást, hogy a gyermek, tanuló fejlődését a szakértői bizottság hivatalból megvizsgálja.

 (3)

 (4) A tankerületi központ eljárásában szakértőként – a tankerületi központ kirendelése alapján – az ELTE Gyakorló Országos Pedagógiai Szakszolgálat (a továbbiakban: Gyakorló Szakszolgálat) vagy az a szakértői bizottság jár el, amely az eljárásban érintett szakértői véleményt kiállította.

 (5) Az eljárásban szakértőként nem vehet részt az a szakértő, aki a (4) bekezdésben meghatározott szakértői bizottság részéről az eljárásban érintett szakértői vélemény elkészítésében részt vett.

 (6)

 **44. §** (1) A 42. §-ban és 43. §-ban foglaltaktól eltérően az EMMI rendelet szerinti szakértői bizottságként eljáró Gyakorló Szakszolgálat szakértői véleményében foglaltakkal és eljárásával kapcsolatban a (2)–(4) bekezdés rendelkezései alkalmazandóak.

 (2) Az eljárást az a kormányhivatal folytatja le, amelynek a működési területén a Gyakorló Szakszolgálat vizsgálatát kezdeményező személy lakóhelye, ennek hiányában, vagy ha az nem állapítható meg, tartózkodási helye található.

 (3) A kormányhivatal az eljárása megindításáról nyolc napon belül értesíti a Gyakorló Szakszolgálatot.

 (4) A kormányhivatal eljárásában diagnosztikai kérdésekben szakértőként – a kormányhivatal kirendelése alapján – a Gyakorló Szakszolgálat jár el azzal, hogy az eljárásban nem vehet részt az a szakértő, aki a Gyakorló Szakszolgálat részéről az eljárásban érintett szakértői vélemény elkészítésében részt vett.

|  |
| --- |
| **Szakértői vizsgálathoz kapcsolódó hatósági ügyek** |
| 1. Az államigazgatási, önkormányzati és egyéb hatósági ügyekben ügyfajtánként és eljárástípusonként a hatáskörrel rendelkező szerv megnevezése, hatáskör gyakorlásának átruházása esetén a ténylegesen eljáró szerv megnevezése |  **Győri Tankerületi Központ** |
| 2. Az államigazgatási, önkormányzati és egyéb hatósági ügyekben ügyfajtánként és eljárástípusonként a hatáskörrel rendelkező, hatáskör gyakorlásának átruházása esetén a ténylegesen eljáró szerv illetékességi területe | Az eljárásra az a tankerületi központ illetékes, amelynek a **működési területén a gyermek, tanuló lakóhelye, ennek hiányában, vagy ha az nem állapítható meg, a gyermek, tanuló tartózkodási helye található**. Ha a gyermeket, tanulót a gyámhivatal átmeneti vagy tartós nevelésbe vette a tankerületi központ illetékességétagyermek tartózkodási helye határozza meg. (229/2012. (VIII. 28.) Korm. rendelet 42. § (4)-(5) bek. |
| 3. Az államigazgatási, önkormányzati és egyéb hatósági ügyekben az ügyintézéshez szükséges dokumentumok, okmányok felsorolása. | A hatósági eljárás megindulhat:**1)** hivatalból a 229/2012. (VIII. 28.) Korm. rendelet 42. § (3) bekezdés szerinti esetekben. **2)** kérelemre, a 229/2012. (VIII. 28.) Korm. rendelet 42. § (2) bekezdés szerinti esetben, ha a szülő nem ért egyet a szakértői véleményben foglaltakkal, illetve a szakértői bizottság eljárásával. Kérelemre induló eljárás esetén az ügyintézéshez szükséges: **eljárást megindító kérelem**, melyben a szülő jelzi, hogy * **milyen tekintetben nem ért egyet** a szakértői ***véleményben foglaltakkal***, **miben kéri annak megváltoztatását**;
* **milyen tekintetben nem ért egyet** a szakértői bizottság ***eljárásával***.
* melyek az ügy egyéb releváns körülményei.

Kérjük az érintett **szakértői vélemény** csatolását.  A kérelem benyújtása nem kötött formanyomtatványhoz.  |
| 4. Az államigazgatási, önkormányzati és egyéb hatósági ügyekben az eljárási illetékek, igazgatási szolgáltatási díjak összege | Az eljárás az illetékekről szóló 1990. évi XCIII. törvény 2. mellékletének II. 2. pont c) alpontja alapján **illetékmentes**. |
| 5. Az államigazgatási, önkormányzati és egyéb hatósági ügyekben az alapvető eljárási szabályok, ezek magyarázata, az ügyintézést segítő útmutatók, az ügymenetre vonatkozó tájékoztatás | A szülői kérelemre induló eljárás a kérelem hatóság felé történő benyújtásával kezdődik. A hatóság a kérelem és a csatolt dokumentumok vizsgálatát követően szükség szerint intézkedik a szakértő kirendeléséről, majd a szakértő véleménye alapján határozatot hoz. A hivatalból induló eljárás esetén a tankerületi központ a tudomására jutott körülmények alapján indítja meg az eljárást. Az eljárás során kötelezheti a szülőt, hogy a gyermekével a szakértői bizottság által megadott időpontban és helyen szakértői vizsgálat céljából jelenjen meg és a szakértői vizsgálatban működjön közre. A hatóság végleges határozata végrehajtható a Nemzeti Adó- és Vámhivatal közreműködésével. A hatóság döntése ellen jogorvoslati lehetőségként a bírósághoz lehet fordulni.  |

|  |  |
| --- | --- |
| 6. Az államigazgatási, önkormányzati és egyéb hatóságiügyekben az eljárást megindító iratbenyújtására szolgáló postacím (postafiók szerinti cím, ha van), ügyfélfogadási vagy közönségkapcsolati cím és nyitvatartási idő.  | személyesen vagy postai úton: 9022 Győr, Liszt Ferenc utca 17.Ügyfélfogadási rendHétfő-Csütörtök: 07:30 – 16:30Péntek: 07:30 – 13:30Szombat: nincs ügyfélfogadásVasárnap: nincs ügyfélfogadáselektronikus úton: gyor@kk.gov.hu  |
| 7. Az államigazgatási, önkormányzati és egyéb hatósági ügyekben az eljárást megindító irat benyújtására, elintézésére, fellebbezésére nyitva álló határidő | A szakértői véleményben meghatározottak szerint az eljárást megindító kérelem benyújtására 15 nap áll rendelkezésre. A tankerületi központ az eljárása megindításáról nyolc napon belül értesíti a szakértői bizottságot. A tankerületi központ a döntés egy példányát a döntés véglegessé válását követő nyolc napon belül megküldi az érintett nevelési-oktatási intézménynek és a szakértői bizottságnak. |
| 8. Az államigazgatási, önkormányzati és egyéb hatósági ügyekben használt formanyomtatványok listája. | A kérelem benyújtása nem kötött formanyomtatványhoz. |
| 9. Az államigazgatási, önkormányzati, és egyéb hatósági ügyekben igénybe vehető elektronikus programok elérése, időpontfoglalás. | A kérelem benyújtása nem kötött formanyomtatványhoz, elektronikus programokhoz.  |
| 10. Az államigazgatási, önkormányzati, és egyéb hatósági ügyekben az ügytípusokhoz kapcsolódó jogszabályok jegyzéke, tájékoztatás az ügyfelet megillető jogokról és az ügyfelet terhelő kötelezettségekről. | Az illetékekről szóló 1990. évi XCIII. törvény 2. melléklet A nemzeti köznevelésről szóló 2011. évi CXC. törvény 47. § (6) bek.A nemzeti köznevelésről szóló törvény végrehajtásáról szóló 229/2012. (VIII. 28.) Korm. rendelet 42. § - 43. §Az általános közigazgatási rendtartásról szóló 2016. évi CL. törvény A gyermekek védelméről és a gyámügyi igazgatásról szóló 1997. évi XXXI. törvény 17. § (2) bek. a) pontA pedagógiai szakszolgálati intézmények működéséről szóló 15/2013. (II. 26.) EMMI rendelet |